Tárgyalja: Humánpolitikai Bizottság

Nyilvános ülés anyaga

**Berettyóújfalu Város Önkormányzata Polgármesterétől**

**ELŐTERJESZTÉS**

iskolavédőnői szolgálat ellátására vonatkozó szerződés módosítására

Tisztelt Humánpolitikai Bizottság!

Az egészségügyi szolgáltatások Egészségbiztosítási Alapból történő finanszírozásának részletes szabályairól 43/1999. (III. 3.) Korm. Rendelet (a továbbiakban: a Korm. rendelet) 20. § (1) bekezdése szerint az orvos és védőnő által nyújtott iskola- és ifjúság-egészségügyi ellátás finanszírozására a NEAK (Nemzeti Egészségbiztosítási Alapkezelő) a Vhr. 16. §-ának (1) bekezdése szerint köt szerződést.

A Preventív Plusz Kft. Berettyóújfalu Város Önkormányzatával kötött feladat-ellátási szerződés alapján lát el iskolavédőnői feladatokat, az ellátást személyesen végző védőnő Baloghné Zám Éva.

Baloghné Zám Éva iskolavédőnő a 2019. november 12. napján kelt levelében kezdeményezte az önkormányzattal kötött feladat-ellátási szerződése módosítását, arra tekintettel, hogy az jelenleg nem tartalmazza azt a lehetőséget, hogy feladatai ellátásához közreműködőt vegyen igénybe. Ezzel kapcsolatban kifejtette, hogy az Országos Egészségpénztárral kötött szerződésének részét képező általános szerződési feltételek – Szolgáltató jogait és kötelezettségeit tartalmazó – III. részének 13. pontja szerint jogosult – a Finanszírozónak történő előzetes bejelentést követően – közreműködőt igénybe venni.

A fentiekre tekintettel a szerződés 7. pontjának módosítása szükséges, a módosított szövegrészek kiemelésre kerültek.

Javaslom, hogy a Tisztelt Humánpolitikai Bizottság a Képviselő-testület Szervezeti és Működési Szabályzatáról szóló 17/2019. (XI. 1.) önkormányzati rendelet 2. sz. mellékletében biztosított hatáskörében eljárva hagyja jóvá a Preventív Plusz Kft-vel iskolavédőnői szolgálat ellátására vonatkozó szerződés szövegét.

A szerződés szövegének jóváhagyását követően lesz lehetősége a polgármesternek a szerződés megkötésére.

Berettyóújfalu, 2019. december 04.

 Muraközi István

 polgármester

**HATÁROZATI JAVASLAT:**

Berettyóújfalu Város Önkormányzata Képviselő-testülete Humánpolitikai Bizottsága a Képviselő-testület Szervezeti és Működési Szabályzatáról szóló 17/2019. (XI. 1.) önkormányzati rendelet 2. sz. mellékletében biztosított hatáskörében eljárva a Preventív Plusz Kft-vel kötendő iskolavédőnői szolgálat ellátására vonatkozó szerződés szövegét az alábbiak szerint hagyja jóvá:

**Feladat-ellátási szerződés**

iskolavédőnői szolgálat ellátására

**amely létrejött egyrészről** **Berettyóújfalu Város Önkormányzata** (székhelye: 4100 Berettyóújfalu, Dózsa Gy. u. 17-19., képviseli Muraközi István polgármester), mint egészségügyi alapellátásra kötelezett, (továbbiakban: Megbízó),

**másrészről Preventív Plusz Kft.**, mint Megbízott (továbbiakban: Megbízott)

**Az ellátást személyesen végző védőnő** neve: **Baloghné Zám Éva**

Születési hely, idő: Debrecen II, 1975.09.16.

Anyja neve: Orosz Éva

Lakcím: 4132 Tépe, Rákóczi u. 3.

Székhely: 4132 Tépe, Rákóczi u. 3.

Működési engedély száma: 6022-3/2008.

Adószáma: 14545810-2-09

a továbbiakban együttesen: Szerződő felek között, **iskola- és ifjúság-egészségügyi feladatok** ellátására az alulírott helyen és napon az alábbi feltételekkel:

Szerződő felek a 2016. november 25-én kelt 6213/2016. iktatószámon létrejött szerződést felülvizsgálták és az egységes szerkezetbe foglalt módosított szerződést 2020. január 01-jei hatállyal az alábbiak szerint fogadják el:

1. A Megbízó megbízza a vállalkozót a vonatkozó jogszabályokban, így kiemelten az egészségügyi alapellátásról szóló 2015. évi CXXIII. törvényben, illetve az iskola-egészségügyi ellátásról szóló 26/1997. (IX. 3.) NM rendeletben meghatározott iskolavédőnői tevékenység ellátásával, aki vállalja annak ellátását.

2. A Preventív Plusz Kft. képviseletében személyesen eljáró Baloghné Zám Éva védőnő, mint megbízott vállalkozó vállalkozásban, teljes munkaidőben, heti 40 órás munkahét keretében látja el az iskolavédőnői tevékenységet.

Baloghé Zám Éva közalkalmazotti jogviszony megszüntetéséről gondoskodik.

3. A Megbízott az alábbi köznevelési intézményekben látja el az iskola-és ifjúság-egészségügyi feladatokat:

* Berettyóújfalui József Attila Általános Iskola Széchenyi István Tagiskolája (3-8. évfolyam)
* Berettyóújfalui Szakképzési Centrum Eötvös József Szakgimnáziuma, Szakközépiskolája és Szakiskolája
* Berettyóújfalui Szakképzési Centrum Arany János Gimnáziuma, Egészségügyi és Közgazdasági Szakgimnáziuma (9-10-11. évfolyam)
* Széchenyi István Mezőgazdasági és Élelmiszeripari Szakképző Iskola és Kollégium Brózik Dezső Tagintézménye

4. A Megbízott a feladatát a védőnői feladat ellátására vonatkozó mindenkor hatályban lévő jogszabályok, szakmai irányelvek, etikai normák, módszertani útmutatók és állásfoglalások maradéktalan betartásával, szakszerűen, magas színvonalon köteles végezni. A Megbízott köteles a feladatellátáshoz szükséges szakmai ismeretének bővítéséről gondoskodni, továbbképzéseken, központilag előírt iskolarendszerű képzésben részt venni.

5. A Megbízott a tevékenysége ellátása során köteles – kiegyensúlyozott, jó – kapcsolatot tartani és együttműködni az egészségügyi alap- és szakellátás, a közoktatás, a gyermekjóléti, a gyámhatóság, a szociális és családsegítést végző intézmények szakembereivel, a város lakosságát ellátó házi- és gyermekorvosokkal. A Megbízott a feladat ellátása során köteles az ellátottakkal szemben humánus, empatikus magatartást tanúsítani.

6. A Megbízottat tevékenysége során titoktartási kötelezettség terheli, felel annak szigorú betartásáért. A Megbízott köteles a jogszabály által előírt nyilvántartásokat vezetni, jelentési kötelezettségének eleget tenni, a tevékenysége során tudomására jutott és nyilvántartott adatokat a hatályos jogszabályi előírások szerint kezelni.

7. A Megbízott a védőnői feladatokat személyesen látja el, **vagy jogosult – a Megbízónak és Finanszírozónak történő előzetes bejelentést követően – Közreműködő igénybevételére.**

**Amennyiben** a Megbízott feladatait személyesen látja el, akadályoztatása, távolléte esetén helyettesítéséről maga gondoskodik. A helyettesítő személyét köteles bejelenteni a Megbízónak. A helyettes díjazása a vállalkozót terheli. Helyettesítést csak védőnői képesítéssel rendelkező személy láthat el.

**Közreműködő igénybevétele esetén a Megbízott a Közreműködő tevékenységéért úgy felel, mintha maga járt volna el.**

8. A 4100 Berettyóújfalu, Rákóczi u. 1. szám alatti iskolavédőnői rendelő használatára, karbantartására, fűtésére, világítására, vízellátására, takarítására vonatkozóan a II. Rákóczi Ferenc Általános Iskola és a Preventív Plusz Kft. között létrejött 1006/2008. számú megállapodás érvényes.

Az Önkormányzat, a tulajdonában lévő eszközöket ellenérték nélkül a védőnő használatába adja. A számítógépek és egyéb eszközök használatára vonatkozóan a Területi Kórház és Baloghné Zám Éva között létrejött 3424/2008. számú megállapodás érvényes. Az iskola-egészségügyi ellátásról szóló 26/1997. (IX. 3.) NM rendelet által előírt alap-felszerelési tárgyakat a továbbiakban a vállalkozó biztosítja.

9. Az Önkormányzat által meghatározott időpontban a Megbízott köteles a Képviselő-testületnek beszámolni.

10. A megállapodás hatályba lépéséhez az alábbi feltételek együttes megléte szükséges:

- a Járási Népegészségügyi Intézet által kiadott működési engedély,

- a vállalkozó és az Országos Egészségbiztosítási Pénztár Észak-alföldi Területi Hivatala közötti finanszírozási szerződés,

- felelősségbiztosítás.

11. A Megbízott részére a feladat ellátásához szükséges pénzügyi fedezetet az Országos Egészségbiztosítási Pénztár Észak-alföldi Területi Hivatala által mindenkor folyósított összeg biztosítja, úgy, hogy a Megbízott közvetlen finanszírozási szerződést köt az OEP-pel.

12. A szerződés megszűnése esetén a Megbízó vállalja, hogy az ezen megállapodás Megbízó által történő azonnali hatályú felmondását kivéve, a vállalkozót visszahelyezi közalkalmazotti állásába a szerződés hatálybalépését követően 3 évig.

13. A szerződés határozatlan időre szól.

14. A szerződés közös megegyezéssel módosítható, illetve meg is szüntethető, különösen, ha a vonatkozó jogszabályok megváltoznak, vagy a körülményekben lényeges változások állnak be.

15. A szerződést bármelyik fél három hónapos határidővel írásban felmondhatja. A 3 hónapos felmondási idő alkalmazásával a tárgyév december 31-re mondható fel. A felmondást a tárgyév október 1-je előtt kell közölni. Ennél később közölt felmondás a következő év végére szólhat.

16. A Megbízó ezen szerződés Megbízott részéről történő megszegése esetén azonnali hatállyal írásban felmondhatja a szerződést.

17. A megállapodás azonnali hatállyal megszűnik, ha

- az Országos Egészségbiztosítási Pénztár Észak-alföldi Területi Hivatala a védőnővel bármilyen oknál fogva a finanszírozási szerződést felbontotta, vagy nem hosszabbította meg, vagy a szerződés jogérvényesen megszűnik,

- a Járási Népegészségügyi Intézet a működési engedélyt visszavonta,

- a Megbízott felelősségbiztosítással nem rendelkezik,

- a Megbízottra jogerősen foglalkoztatástól való eltiltás büntetést szabnak ki,

- a Megbízott vállalkozói engedélyét jogerősen visszavonták.

18. A szerződésben nem szabályozott kérdésekre a mindenkor hatályos vonatkozó jogszabályok – a szerződés aláírásakor hatályos: az egészségügyi alapellátásról szóló 2015. évi CXXIII. törvény, illetve az iskola-egészségügyi ellátásról szóló 26/1997. (IX. 3.) NM rendelet –, a finanszírozásra vonatkozó egészségügyi és egészségbiztosítási jogszabályok, valamint a Polgári Törvénykönyv vonatkozó szabályai az irányadóak.

Jelen szerződést Szerződő felek elolvasása és értelmezése után, mint akaratukkal mindenben megegyezőt alulírott helyen és időben jóváhagyólag aláírták.

Jelen feladat-ellátási szerződést Berettyóújfalu Város Önkormányzata Humánpolitikai Bizottsága ………./2019. (XII. 10.) számú határozatával hagyta jóvá.

Berettyóújfalu, 2019. ………………………………………….

Megbízó Berettyóújfalu Város Megbízott Preventív Plusz Kft.

 Önkormányzata részéről: képviseletében

 Muraközi István Dézsi Ferencné Baloghné Zám Éva

 polgármester pénzügyi irodavezető védőnő

**Határidő:** azonnal

**Felelős:** Nagy László bizottsági elnök